Áslaug Arna Sigurbjörnsdóttir dómsmálaráðherra sendi formlega afsökunarbeiðni til Björns Jóns Bragasonar í gær, vegna framgöngu ráðuneytisins í máli hans gegn ríkislögreglustjóra. Fréttablaðið greindi frá þessu í dag.
Upphaf málsins sem afsökunarbeiðnin snertir, má rekja til bókar Björns Jóns Bragasonar, sem gefin var út árið 2016. Í bókinni var meðal annars til umfjöllunar fundur sem fram fór í innanríkisráðuneytinu árið 2011. Björn greindi frá því bók sinni Haraldur Johannessen ríkislögreglustjóri hafi sagt á fundinum, að það liti illa út fyrir embættið ef svokallað Asertamál yrði felt niður. Ríkislögreglustjóri sendi í framhaldi bréf ritað á bréfsefni embættisins, þar sem hann sagði ummælin sem höfð væru eftir honum, væru markleysa. Hann ítrekaði einnig fyrir Birni, sem og öðrum fjölmiðlamanni se fjallaði um málið, að þer bæru ábyrgð á ólögmætri meingerð gegn honum.
Dómsmálaráðuneyti komst að þeirri niðurstöðu að bréfaskriftir Haralds ríkislögreglustjóra væru ámælisverðar. Þeir sögðust líta málið mjög alvarlegum augum, en þó var ákveðið að veita ekki honum áminningu.
Þessa ákvörðun tók dómsmálaráðuneytið fyrir um það bil tveimur árum síðan, en Áslaug Arna sendi Birni afsökunarbeiðni vegna þessa framferðis ráðuneytisins í gær.
Dómsmálaráðherra sendi formlega afsökunarbeiðni til Björns Jóns Bragasonar í gær, vegna framgöngu ráðuneytisins í máli hans gegn ríkislögreglustjóra. 